জোনিতা গান্ধী

জোনিতা গান্ধী একজন ভারতীয় বংশোদ্ভূত ভারতীয়-কানাডীয় সঙ্গীতশিল্পী। তিনি একাধারে ইংরেজি, ফ্রেঞ্চ, তামিল, তেলুগু, বাংলা, হিন্দি, পাঞ্জাবি, গুজরাতি, মারাঠি, কন্নড় এবং মালায়ালম ভাষায় গান গাইতে পারেন।

তিনি ইন্দো-কানাডীয় সমাজে টরোন্টোস নাইটিংগেল হিসেবে পরিচিত। পেন মসালা নামে তার একটি ইউটিউব চ্যানেল রয়েছে যেখানে তার বিশ্বজুড়ে হাজারো ফোলোয়ার রয়েছে; এমনকি এ আর রহমান তার কণ্ঠ ইউটিউবে শুনেই উপলব্ধি করেছিলেন। পুরস্কার বিজয়ী সঙ্গীতশিল্পী হিসেবে তিনি তার কর্মজীবন গড়ে তুলেছেন। চেন্নাই এক্সপ্রেস (২০১৩) চলচ্চিত্রের মাধ্যমে তিনি বলিউডে আত্মপ্রকাশ করেন।

ব্যক্তিগত জীবন
জোনিতা গান্ধী ভারতের নতুন দিল্লীতে জন্মগ্রহণ করেন। তার যখন কয়েক মাস বয়স তখন তিনি তার পরিবারের সঙ্গে কানাডা চলে যান এবং ব্রাম্পটোন-টরন্টোতে বেড়ে উঠেন। তার পিতা পেশায় একজন ইলেক্ট্রনিকস ইঞ্জিনিয়ার এবং শখের সঙ্গীতজ্ঞ। ২০০৫ সালে জোনিতা তার পিতার সাথে টরন্টোতে ক্রিসমাস অনুষ্ঠানে সর্বপ্রথম মঞ্চে সঙ্গীত পরিবেশন করেন।

জোনিতা ইউনিভার্সিটি অফ ওয়েস্টার্ন ওন্টারিও থেকে স্বাস্থ্য বিজ্ঞান এবং ব্যবসায় থেকে স্নাতক ডিগ্রি অর্জন করেন। বিশ্ববিদ্যালয়ে পড়ার সময় তিনি সিয়াইবিসিতে তার ইন্টার্নশিপ এবং কাজ করেন, কিন্তু পড়াশোনার পাশাপাশি তার গানও চালিয়ে যান। তিনি ওয়েস্টার্ন এবং হিন্দুস্তানি উচ্চতর সঙ্গীতের উপর প্রশিক্ষণ গ্রহণ করেন।

কর্মজীবন
জোনিতা গান্ধীর যখন ১৭ বছর বয়স তখন আকাশ গান্ধির সাথে তার সর্বপ্রথম পেশাদার গান ইউটিউবের মাধ্যমে প্রকাশ পায়। গানটি অনেক তাড়াতাড়ি জনপ্রিয়তা পায় এবং তাকে তার জনপ্রিয়তা অধিক হারে বেড়ে যায়। এরপর একে একে তার জনপ্রিয় গান ইউটিউবে প্রকাশ পেতে থাকে, এর মধ্যে হিন্দি চলচ্চিত্রের জন্য গাওয়া তার গান  'সামওয়ান লাইক ইউ, পানি দা রঙ্গ, তুজকো জো পায়া, তুম হি হো, সুহানি রাত, য়েহ হোসলা'' এবং আরো অনেক জনপ্রিয় গান প্রকাশ পায়। তার শুরুর কনসার্টগুলো এইসব গানগুলোর মধ্যেই হয়েছে।

তার নেপথ্য সঙ্গীতশিল্পীর যাত্রা শুরু হয় সোনু নিগম এর বিপরীতে গান গাওয়ার মাধ্যমে। এই যাত্রাটি বিভিন্ন দেশ যেমন: রাশিয়া, যুক্তরাজ্য, মার্কিন যুক্তরাষ্ট্র এবং ক্যারিবিয়ানএ হয়েছিলো। সোনু নিগম এর সাথে বিশ্ব যাত্রায় অংশ নেওয়ার পর তিনি শাহরুখ খান এবং দীপিকা পাড়ুকোন অভিনীত চেন্নাই এক্সপ্রেস এর মাধ্যমে বলিউডে আত্মপ্রকাশ করেন।  এরপর তিনি "হাইওয়ে" (২০১৪) চলচ্চিত্রের "কাহা হু মে" এবং "ইম্পলোসিভ সাইলেন্স" গান দুটির মাধ্যমে বলিউডে জায়গা করে নেন।

জোনিতা নেপথ্য সঙ্গীতশিল্পী হিসেবে কাজ করে বিভিন্ন পুরস্কারের জন্য মনোনীত হয়েছেন। তিনি বিভিন্ন সফল সঙ্গীত পরিচালকের সাথে কাজ করেছেন এর মধ্যে রয়েছেন এ আর রহমান, প্রীতম এবং আরো অনেকে। তিনি রহমানের সঙ্গীত ভিত্তিক চলচ্চিত্র ওয়ান হার্ট এ কাজ ক  করেছেন। তাছাড়া তিনি এমটিভি আনপ্লাগড এএ সেলিম-সুলেমান এবং অমিত ত্রিবেদী এর সাথে পারফর্ম করেছেন।

"দ্য ব্রেকাপ সং" তার গাওয়া সবথেকে জনপ্রিয় গান। গানটির জন্য তিনি একাধিক পুরস্কারের জন্য মনোনিত হোন এবং এটি তাকে অধিক পরিচিতি এনে দেয়।

সঙ্গীত তালিকা
জোনিতা গান্ধীর গাওয়া সঙ্গীত তালিকা নিচে দেওয়া হলো। তালিকাতে চলচ্চিত্রে গাওয়া এবং না গাওয়া উভয় গান-ই জায়গা পেয়েছে।

চলচ্চিত্র তালিকা

তথ্যসূত্র

বহিঃসংযোগ
 Jonita Gandhi's Website

জীবিত ব্যক্তি
১৯৮৯-এ জন্ম
২১শ শতাব্দীর ভারতীয় গায়িকা
দিল্লির সঙ্গীতশিল্পী
নয়াদিল্লির ব্যক্তি
ভারতীয় নেপথ্য গায়িকা
কন্নড় নেপথ্য সঙ্গীতশিল্পী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
তেলুগু নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
পাঞ্জাবি সঙ্গীতশিল্পী
কানাডীয় গায়িকা
দিল্লির নারী সঙ্গীতজ্ঞ
পাঞ্জাবি ব্যক্তি
মালয়ালম নেপথ্য সঙ্গীতশিল্পী
কানাডীয় ইউটিউবার
২১শ শতাব্দীর কানাডীয় সঙ্গীতশিল্পী
ভারতীয় বংশোদ্ভূত কানাডীয় সঙ্গীতজ্ঞ